150:: Art:: Economia, comerç:: Història, arqueologia:: Institucions autonòmiques, Administració pública:: Legislació, dret, justícia:: El blog de les publicacions de la Generalitat:: Llibreria en línia de la Generalitat:: Cercador de publicacions
"...un total de 38 obres, entre dibuixos i 7 olis... l'obra de Casagemas presenta una recerca constant de l'originalitat i l'emoció."
Extret del post del Museu Nacional d'Art de Catalunya sobre Carles Casagemas.
Catàleg de l'exposició que acull el MNAC del 9 d'octubre de 2014 al 25 de gener de 2015, comissariada per Perejaume, que proposa una mirada transversal sobre la creació artística catalana i la idea d'un possible fil conductor invisible que la faci recognoscible al llarg dels segles.
Reuneix 130 peces provinents de 29 prestadors: pintures, dibuixos, escultures i objectes quotidians, textos literaris, documents meteorològics, estampes i jocs populars que conviden el visitant a establir relacions en un recorregut que va del barroc a les avantguardes.
Direcció General de Promoció Econòmica
Publicació periòdica que analitza l'evolució de l'activitat econòmica, la dinàmica empresarial, el mercat de treball, el comerç exterior i la inversió estrangera, l'evolució dels preus i dels salaris i les finances del sector públic de la Generalitat.
XVIII Curs d'història monetària hispànica.
Un patrimoni numismàtic per descobrir
Contingut del XVIII Curs d'història monetària hispànica, acollit pel Gabinet Numismàtic de Catalunya del Museu Nacional d'Art de Catalunya, que en aquesta edició proposa com a objecte d'estudi i divulgació uns getons o fitxes fabricats, en principi, com a mitjà de pagament intern i quotidià de les nombroses comunitats eclesiàstiques catalanes i mallorquines que van acabar, però, per sobrepassar els seus murs i circular en el seu entorn local com a moneda menuda, que rebien el nom popular de pellofes i ploms.
Memòries d'un pagès antiborbònic (1691-1774)
Jaume Curbet i Hereu; Amer Massó
Quaderns de Divulgació Històrica
Memòries setcentistes d'un petit pagès, Amer Massó (1691-1774), de Sant Esteve de Guialbes (el Pla de l'Estany), barreja de llibre de família i crònica local i catalana.
Basant-se en testimonis coetanis, en documentació a la que ha tingut accés, en l'opinió pública i en la memòria dels més vells, Massó plasma sobre paper una narració personal i molt singular dels precedents, els fets i les conseqüències de la Guerra de Successió a Catalunya.
Després del 9N: temps de decidir, temps de sumar.
Conferència pronunciada a l'Auditori del Fòrum de Barcelona.
Col·lecció Paraules del President
Text de la conferència que el President de la Generalitat de Catalunya, el M. Hble.
Artur Mas, pronuncià el passat 25 de novembre de 2014 a l'Auditori del Fòrum de Barcelona, en què traslladà als ciutadans de Catalunya una reflexió i unes propostes sobre el procés polític que viu avui el país.
Descentralització i autonomia política.
L'impacte de la ideologia i el finançament territorial en els models sanitaris de Catalunya i Andalusia
Partint dels models sanitaris de les autonomies catalana i andalusa, que reflecteixen opcions de polítiques públiques diferenciades, aquest estudi analitza el perquè d'aquesta diferència, quins són els factors que influeixen en la presa de decisions dels governs subestatals i com es percep i es processa aquesta influència per part dels decisors públics.
Llei 4/2008, de 24 d'abril, del Llibre tercer del Codi civil de Catalunya, relatiu a les persones jurídiques
Aquest llibre té com a primer objectiu refondre, sistematitzar i harmonitzar, d'acord amb les exigències pròpies de la tècnica codificadora, la legislació catalana d'associacions i fundacions, continguda en la Llei 7/1997, del 18 de juny, d'associacions, i la Llei 5/2001, del 2 de maig, de fundacions.
Revista catalana de dret públic, núm. 49, desembre 2014
Revista semestral que ofereix un enfocament teòric general del sistema juridicoadministratiu en totes les seves dimensions: l'autonòmica, l'estatal, l'europea i la internacional.
Revista de Llengua i Dret, núm. 62, desembre 2014
Publicació de referència en el camp del llenguatge administratiu i jurídic, en el del dret lingüístic i en el de la política i la planificació lingüístiques.